પાકિસ્તાનના વિદેશ સચિવ એજાઝ ચૌધરીએ જેને સદ્ભાવના મુલાકાત તરીકે વર્ણવી છે એવી મોદીની આ સરપ્રાઈઝ લાહોર મુલાકાતે વાસ્તવમાં બંને દેશો વચ્ચેના સંબંધો માટે અસાધારણ રીતે માહોલ સુધારવાનું અને સર્જવાનું કામ કર્યું છે. પાકિસ્તાનમાં ભારત વિરોધી ઝુંબેશમાં વ્યસ્ત રહેતા ઉગ્રવાદીઓને તેનાથી લપડાક લાગી છે અને તેઓ હતાશામાં ઉગ્ર પ્રતિક્રિયા આપી રહ્યા છે ત્યારે બીજી બાજુ બંને દેશોએ આગામી વિદેશ સચિવ કક્ષાની દ્વિપક્ષીય મંત્રણાનો તખ્તો ગોઠવવા માંડ્યો છે. આ વખતે પાકિસ્તાની સૈન્યનું વલણ પણ સાનુકૂળ જણાઈ રહ્યું છે.